**5.b 16.4.2020.**

Dragi učenici!

Prošli puta zadatak je bio jednostavan. Trebali ste pronaći sliku koja je bila ispravno kotirana. **Točan odgovor je C**. Zadatak ste napravili svi, stoga pohvala za cijeli razredni odjel. Neki nisu točno odgovorili. no nema veze. Još ćemo vježbati kotiranje do kraja školske godine, no danas je tema nešto drugo.

U Vaše bilježnice napišite naslov **Prirodni i umjetni materijali** (udžbenik stranica 50.).

Otvorite **YOUTUBE** i u njegovu tražilicu upišite **TEHNIČKA KULTURA 5.r – Drvo i svojstva drva.**

Ako je nekome lakše ovako, link je:

<https://www.youtube.com/watch?v=uNQvpE2cI7Y>

Pokrenite video koji traje 11 minuta i 18 sekundi. Pažljivo slušajte i gledajte te pokušajte odgovoriti na sljedeća pitanja. Ako na neka pitanja nema odgovora u videu koristite **udžbenik**. Pitanja i odgovore zapišete u bilježnicu.

Evo pitanja!

1. Koji dio stabla koristimo za izradu proizvoda od drva?

2. Nabrojite dva prirodna materijala!

3. Nabrojite dva umjetna materijala!

4. Kako nazivamo postupak prerade otpadnog materijala u nove sirovine?

5. Koje otpadne materijale u našim kućanstvima sakupljamo u posebne spremnike za odvoz otpada?

6. Koje poluproizvode dobivamo uzdužnim piljenjem drva u pilani?

7. Napišite nazive drvenih ploča izrađenih lijepljenjem!

8. Nabrojite svojstva drva!

9. Kako nazivamo alat kojim je ispitana tvrdoća?

10. Nabrojite barem pet vrsta drva koje rastu u našem zavičaju!

Odgovore na većinu pitanja pronaći ćete u videu, neke u udžbeniku, a nešto Vam je poznato iz stvarnog života.

Odgovore ćete poslikati i poslati kao **privatnu poruku u yammer** ili na adresu elektroničke pošte [icavlek69@gmail.com](mailto:icavlek69@gmail.com)

Nadam se da ćete svi uspješno obaviti zadatak.

Ugodan rad!

Ivan Čavlek, učitelj tehničke kulture